ประกันสังคม เสริมเจ้าหน้าที่ ช่วยเร่งจ่ายสิทธิ์ผู้ประกันตนว่างงานในภูเก็ต
ประกันสังคม เสริมกำลังเจ้าหน้าที่ปฏิบัติงาน เพื่อช่วยเร่งจ่ายสิทธิ์ผู้ประกันตนว่างงานในจังหวัดภูเก็ต ล่าสุดมีผู้มายื่นขอใช้สิทธิ์แล้วกว่า 98000 รายทางด้าน นายทศพล กฤตวงศ์วิมาน เลขาธิการสำนักงานประกันสังคม กระทรวงแรงงาน กล่าวถึง การดำเนินงานให้ความช่วยเหลือผู้ประกันตนที่ได้รับผลกระทบจากสถานการณ์โควิด-19 ในจังหวัดภูเก็ต ว่า จากข้อมูลคณะกรรมการโรคติดต่อจังหวัดภูเก็ต รายงานสถานการณ์การแพร่เชื้อโควิด-19 ในจังหวัดภูเก็ต มีผู้ติดเชื้อสะสม ตั้งแต่วันที่ 5 ม.ค. – 24 พ.ค. 2563 มีจำนวนถึง 228 ราย และเสียชีวิต 3 ราย และส่งผลไปยังสถานการณ์ของจังหวัดภูเก็ต ซึ่งต้องมีการปิดเกาะภูเก็ตทั้งหมด และกระทบไปยังสถานประกอบการ โรงแรม ที่พัก รีสอร์ต หยุดกิจการชั่วคราว เป็นจำนวนมาก พร้อมเกิดการว่างงานไปยังลูกจ้างผู้ประกันตนอย่างไรก็ดี สำนักงานประกันสังคมได้ให้ผู้ประกันตนสามารถยื่นเรื่องขอรับสิทธิประโยชน์กรณีว่างงานเนื่องจากเหตุสุดวิสัย ซึ่งมีผู้ประกันตนมายื่นขอรับสิทธิ์ที่สำนักงานประกันสังคมจังหวัดภูเก็ต และที่สาขากะทู้เป็นจำนวนมาก โดยมีผู้มายื่นขอใช้สิทธิ์แล้ว ขณะนี้จำนวน กว่า 98000 ราย เฉลี่ยมีผู้มาขอใช้สิทธิ์เพิ่มขึ้นวันละเฉลี่ย 700 รายทั้งนี้ ตนจึงได้สั่งการให้มีการสนับสนุนกำลังเจ้าหน้าที่สำนักงานประกันสังคมจากส่วนกลาง สำนักงานกองทุนเงินทดแทน สำนักสิทธิประโยชน์ เป็นชุดเฉพาะกิจลงพื้นที่สนับสนุนการปฏิบัติงาน ณ สำนักงานประกันสังคมจังหวัดภูเก็ต และที่สาขากะทู้สำหรับเอกสารการขอรับประโยชน์ทดแทนกรณีดังกล่าว สำนักงานประกันสังคมยังได้มีการบริหารจัดการ แบบเพื่อนช่วยเพื่อน จังหวัดเล็กช่วยจังหวัดใหญ่ เพื่อบันทึกข้อมูลวินิจฉัยสิทธิประโยชน์ โดยได้สั่งการให้สำนักงานประกันสังคมจังหวัดสตูล ยะลา ปัตตานี นราธิวาส พัทลุง ระนอง ตรัง และจังหวัดตราด ช่วยดำเนินการ เพื่อให้การดำเนินงานจ่ายประโยชน์ทดแทนแล้วเสร็จโดยเร็ว.
ประกันสังคม เสริมกำลังเจ้าหน้าที่ปฏิบัติงาน เพื่อช่วยเร่งจ่ายสิทธิ์ผู้ประกันตนว่างงานในจังหวัดภูเก็ต ล่าสุดมีผู้มายื่นขอใช้สิทธิ์แล้วกว่า 98000 ราย
ประกันสังคม,ประกันสังคมจ่ายเงินเยียวยา,เงินว่างงาน,จ่ายว่างงาน,ภูเก็ต